CELEX: 32021D0006
Language: hu
Date: 2020-12-15 00:00:00
Title: A Politikai és Biztonsági Bizottság (KKBP) 2021/6 határozata (2020. december 15.) az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erői parancsnokának kinevezéséről és a (KKBP) 2020/603 határozat hatályon kívül helyezéséről (EUTM Mali/2/2020)

2021.1.7.   
               
               
                  HU
               
               
                  Az Európai Unió Hivatalos Lapja
               
               
                  L 4/10
               
            
         A POLITIKAI ÉS BIZTONSÁGI BIZOTTSÁG (KKBP) 2021/6 HATÁROZATA
         (2020. december 15.)
         az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erői parancsnokának kinevezéséről és a (KKBP) 2020/603 határozat hatályon kívül helyezéséről (EUTM Mali/2/2020)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló, 2013. január 17-i 2013/34/KKBP tanácsi határozatra (1) és különösen annak 5. cikkére,
         mivel:
         
                     (1)
                  
                  
                     A 2013/34/KKBP határozat 5. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB) arra, hogy meghozza az EUTM Mali politikai ellenőrzésével és stratégiai irányításával kapcsolatos vonatkozó határozatokat, ideértve az uniós missziós erők későbbi parancsnokainak kinevezéséről szóló határozatokat is.
                  
               
                     (2)
                  
                  
                     A PBB 2020. április 16-án elfogadta a (KKBP) 2020/603 határozatot (2), amellyel František RIDZÁK dandártábornokot nevezte ki az EUTM Mali uniós missziós erőinek parancsnokává.
                  
               
                     (3)
                  
                  
                     Spanyolország 2020. szeptember 25-én azt javasolta, hogy František RIDZÁK dandártábornok utódjaként 2021. január 12-től Fernando Luis GRACIA HERREIZ dandártábornokot nevezzék ki az EUTM Mali uniós missziós erőinek parancsnokává.
                  
               
                     (4)
                  
                  
                     Az Európai Unió Katonai Bizottsága 2020. november 23-án támogatta az említett javaslatot.
                  
               
                     (5)
                  
                  
                     Ezért határozatot kell elfogadni Fernando Luis GRACIA HERREIZ dandártábornoknak a 2021. január 12-től, az EUTM Mali uniós missziós erőinek parancsnokává való kinevezéséről.
                  
               
                     (6)
                  
                  
                     A (KKBP) 2020/603 határozatot hatályon kívül kell helyezni.
                  
               
                     (7)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Ennélfogva Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2021. január 12-től Fernando Luis GRACIA HERREIZ dandártábornokot nevezi ki az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erőinek parancsnokává.
         
         
            2. cikk
            A (KKBP) 2020/603 határozat hatályát veszti.
         
         
            3. cikk
            Ez a határozat 2021. január 12-én lép hatályba.
         
         
            Kelt Brüsszelben, 2020. december 15-én.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 14., 2013.1.18., 19. o.
         
         
            (2)  A Politikai és Biztonsági Bizottság (KKBP) 2020/603 határozata (2020. április 16.) az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erői parancsnokának kinevezéséről és a (KKBP) 2019/2096 határozat hatályon kívül helyezéséről (EUTM Mali/1/2020) (HL L 139., 2020.5.4., 65. o.).